Keskustelu:Luettelo Suomen maajoukkueessa A-maaotteluita pelanneista jalkapalloilijoista

message: Miten mulla on semmoinen käsitys, että A-maajoukkueella tarkoitetaan vain miesten maajoukkuetta ja naisten maajoukkue on sitten "vain" naisten maajoukkue... Siinä tapauksessa tarttisi tuo A-maaotteluita-sana poistaa otsikosta ja vähän viilata johdantoa. Toinen mahdollisuus olisi erottaa naiset omaan luetteloonsa. --Lax 16. helmikuuta 2009 kello 17.32 (EET)
replies: text: Joo, Palloliitto itse tosiaan käyttää jostain syystä nimiä "miesten A-maajoukkue" ja "naisten maajoukkue". Samoin naisten osalta SPL puhuu vain maaotteluista, mutta luulisin että vain sen takia etteivät naiset ole koskaan pelanneet B-maaotteluita(?). FIFA tuntuu käyttävän sekä miehissä että naisissa termiä "A" international (esim. ). Sinänsä otsikko kuulostaisi paremmalta, jos A-maaottelut muuttaisi pelkiksi maaotteluiksi. Jos se riittää että johdannossa tarkennetaan mitä maaottelulla tarkoitetaan, niin voisi kyllä tiputtaa A:n pois... --Jusba v 16. helmikuuta 2009 kello 19.38 (EET)

message: Artikkeli oli vertaisarvioinnissa 19.2.2009 - 20.3.2009. Tavoitteena olisi saada tästä suositeltu luettelo. Esikuvana on käytetty en-wikin luetteloa saksalaisista maajoukkuejalkapalloilijoista. Kysymyksiä herättäviä asioita ovat ainakin nämä:
* Luettelossa on melko paljon punaista. Merkittävimmistä miespelaajista löytyy artikkeleita kattavasti (esim. 50 eniten maaotteluita pelannutta ja ~85% yli 20 maaottelua pelanneista). Naisista artikkeleita on aika vähän. Ainakin muutamasta kymmennestä eniten pelanneesta ja kaikista EM-kisoissa pelanneista pitäisi mielestäni saada artikkeli (mutta riittääkö se?).
* Pitäisikö luetteloa jakaa tai rajata jollain tavalla? Esimerkiksi:
** Miehet ja naiset erillisiksi luetteloiksi?
** Artikkeliin esimerkiksi vain "merkittävimmät" mies- ja naispelaajat (esimerkiksi 20+ maaottelua tai 10+ maalia) ja täydelliset listat erillisiksi luetteloiksi?
** Joku muu tapa?
* Pitäisikö taulukkoon lisätä vielä jotain tietoa kuten esimerkiksi kuuluuminen Suomalaisen jalkapalloilun Hall of Fameen tms?
--Jusba v 19. helmikuuta 2009 kello 14.32 (EET)
replies: text: Artikkelissa Suomen jalkapallomaajoukkue on kymmenen eniten maaotteluita pelannutta ja kymmenen eniten maaottelumaaleja tehnyttä, mikä on mielestäni hyvä ratkaisu. Tämä vertaisarvioitava luettelo saa sitten olla täydellinen enkä näiden kahden välille enää mitään ylimääräistä luetteloa merkittävimmistä pelaajista kaipaa. Hall of Famea en tähän luetteloon tunkisi, kun se ei suoranaisesti maaotteluihin liity. Jotain maaotteluihin lähemmin liittyvää voi lisätä, jos joku sellaista keksii. Varoituksia ja ulosajoja ei taida olla missään listattuna, joten ne pitäisi kaivaa yksitellen esiin – ulosajojen osalta ei sentään tarvitsisi esihistoriallisiin aikoihin mennä, sillä tunnettu asia on, että ensimmäinen maaottelussa ulosajettu suomalainen oli Timo Kautonen syksyllä 1967. --Lax 19. helmikuuta 2009 kello 16.14 (EET)
replies: text: :Kieltämättä nuo varoitukset ja kortit olisivat ihan mielenkiintoinen tieto. Tuossa mun lähteessä (Rakas jalkapallo) on vain ulosajoja merkattuna, mutta en ole aivan varma onko tiedot täydelliset... --Jusba v 20. helmikuuta 2009 kello 23.18 (EET)

text: Aika lailla samoilla lijoilla olen Laxin kanssa. Minunkin mielestäni luettelo saa olla täydellinen. Suositellulta luettelolta voidaan edellyttää täydellisyyttä silloin, kun se on mahdollista edes jossain järkevässä mitassa, ja tässä tapauksessa on. Nyt yleisin mielipide näyttäisi olevan, että punaisia linkkejä suositellussakin luettelossa saa olla, mutta ei häiritsevän paljon. Varmaankin tämän listan nykytilanne varsinkin naisten osalta on jo monien mielestä häiritsevä. Vaikea on silti vetää täsmällistä rajaa, mikä määrä artikkeleita riittää. Ehkä kannattaa vain yrittää sinistää mahdollisuuksien mukaan, ja yhteisö sitten äänestyksessä päättää kelpaako se.--Tanár 19. helmikuuta 2009 kello 22.26 (EET)
replies: text: :Naisten artikkelien vähyys kyllä minuakin häiritsee. Tein kaikista EM-kisoissa pelanneista lyhyen artikkelin ja koitan väsätä lisää mahdollisimman monesta vähän enemmän maaotteluita pelanneesta. --Jusba v 20. helmikuuta 2009 kello 23.18 (EET)
</div>
thread_title: Arkistoitu vertaisarviointi

message: Ehdotan lupaavaksi. Gopase+f (keskustelu) 7. huhtikuuta 2012 kello 10.41 (EEST)
replies: text: Joo, punaisia pois niin SL-äänestykseen.-Henswick  8. huhtikuuta 2012 kello 20.06 (EEST)
replies: text: :Kannatan ja merkitsen lupaavaksi SL:ää odotellessa.--Tanár 12. huhtikuuta 2012 kello 21.50 (EEST)
</div>
thread_title: Lupaava artikkeli -ehdotus

message: Tarkoituksenani oli saada tämä jossain vaiheessa suositelluksi. Projekti jäi taannoin pikkaisen vaiheeseen, mutta ajattelin taas aktivoitua... :) Siihen liittyen kysymys: mikä määrä punaisia pitäisi saada sinistettyä? Miehissä artikkeleita puuttuu viitisen prosenttia, jotka kaikki ovat 6 maaottelua tai vähemmän pelanneita, ja naisissa puuttuu noin puolet, joista kaikki alle 20 maaottelua pelanneita. --Jusb (keskustelu) 10. huhtikuuta 2012 kello 10.28 (EEST)
replies: text: Vastaus SL-ohje sivulta: "Luettelon ymmärtämisen kannalta keskeisistä aiheista, kuten luetelluista aiheista, tulisi olla vähintään perustason artikkelit, mutta luettelon kaikista jäsenistä ei kuitenkaan tarvitse olla erillistä artikkelia." Gopase+f (keskustelu) 10. huhtikuuta 2012 kello 10.35 (EEST)
replies: text: :Lähinnä hain kysymykselläni kommenttia siitä että mitkä tässä tapauksessa nähdään "keskeisiksi". Omasta mielestäni puuttuvat miespelaajat eivät ole keskeisiä. Naisissa on toki puutteita, mutta mielestäni nekään eivät ole kovin keskeisiä. --Jusb (keskustelu) 10. huhtikuuta 2012 kello 10.50 (EEST)
replies: text: ::Nähdäkseni kaikista keskeisistä tapauksista on artikkelit. Gopase+f (keskustelu) 10. huhtikuuta 2012 kello 10.53 (EEST)
replies: text: :::En nyt osaa sen kummemmin merkittävyyttä muuten arvioida, mutta kyllä silmään pistää, että naisissa on huomattavasti enemmän punaisia linkkejä kuin miehissä. Vaikka voidaanhan tietysti väittää, että yleensäkään naisten jalkapallo ei ole yhtä merkittävää kuin miesten.--Tanár 12. huhtikuuta 2012 kello 21.50 (EEST)
replies: text: ::::Tässä tapauksessa punaisuus johtuu paljolti siitä että naisfutaajista on kunnollista lähdemateriaalia paljon vähemmän. Miesten pelaajaurista löytyy esimerkiksi Pelimiehet-kirja ja Veikkausliigan tilastot, mutta naisista ei vastaavaa koottua tietolähdettä valitettavasti ole. --Jusb (keskustelu) 12. huhtikuuta 2012 kello 22.30 (EEST)
thread_title: Suositeltu luettelo

message: Olen päivittelemässä tätä naisten osalta ja törmäsin ongelmaan nimeltä Jenna Korhonen. Viime vuonna päivittäessäni kävin Palloliiton otteluselostuksia läpi ja huomasin hänen pelanneen yhdessä maaottelussa kauden 2012 alkupuolella. Näitä otteluselostuksia ei enää löydy Palloliiton sivuilta, koska liiton sivustouudistus osui siihen väliin. Nyt Korhoselle on tehty pelaajaprofiilisivu Palloliiton sivuille, mutta se taas väittää, ettei hänellä ole vielä yhtään maaottelua vyöllään. Sivustolla on selkeä virhe, mutta en sen takia haluaisi poistaa pelaajaa luettelosta. Mitenköhän tämän kanssa nyt tulisi toimia? --BrDead (keskustelu) 29. elokuuta 2013 kello 05.33 (EEST)
replies: text: Ottelu (Suomi–Venäjä, 16.2.2012, Eerikkilä) oli ilmeisesti epävirallinen: Jenna Korhonen ja Eveliina Parikka jatkavat PK-35 Vantaan riveissä. –Kooma (keskustelu) 29. elokuuta 2013 kello 11.45 (EEST)
replies: text: :Ok. Ilmeisesti tuo statuksen muutos on tehty sitten myöhemmässä vaiheessa ottelun jälkeen. FIFA ja RSSSF listaavat tuon ottelun tosin ainakin vielä, mutta FIFA:nkin sivuilla on maininta, että eivät voi ottaa täyttä vastuuta tietojen oikeellisuudesta. --BrDead (keskustelu) 29. elokuuta 2013 kello 16.16 (EEST)
replies: text: ::Tosin, kyseinen ottelu löytyy esim. Tinja-Riikka Korpelan maaottelulistauksesta ja liiton sivuilla merkitty yhteismäärä täsmää ottelulistauksen kanssa. Eli klappia taitaa olla aika monella muullakin tuossa ottelussa pelanneilla sitten noissa tiedoissa. --BrDead (keskustelu) 29. elokuuta 2013 kello 16.32 (EEST)
thread_title:  Jenna Korhonen 

message: Olisiko mitään järkeä jakaa tämä artikkeli kahtia? Alkaa käydä päivittäminen aika työlääksi, kun jokaisen version tallentaminen vie artikkelin suuren koon vuoksi aikaa. --BrDead (keskustelu) 29. elokuuta 2013 kello 06.45 (EEST)
replies: text: Kannatetaan. –Kooma (keskustelu) 29. elokuuta 2013 kello 11.45 (EEST)

text: Olisi. --Lax (keskustelu) 29. elokuuta 2013 kello 13.12 (EEST)
En tiedä liittyykö yllä mainittuun, mutta artikkelissa viimeisin vuosi on 2018. Suomen joukkuehan pelasi em-kisoissa juuri äskettäin eli esimerkiksi ne puuttuvat. Naisten tilastossa viimeisin vuosi on 2013, siitä siis puuttuu jopa enemmän... 86.115.119.109 19. heinäkuuta 2021 kello 00.50 (EEST)

text: Ei liity, mutta artikkelien päivittäminen on iso ongelma ympäri Wikipedian, ei siis pelkästään tässä artikkelissa. --Lax (keskustelu) 19. heinäkuuta 2021 kello 08.10 (EEST)
thread_title:  Artikkelin jakaminen?